Japie Greyling | Greyling Familie
Jacobus Johannes Cornelis (Japie) Greyling, is gebore in 1890 op die plaas Smaldeel in die distrik Hoopstad, Oranje-Vrystaat.
Gedurende die 2de Anglo-Boereoorlog was Japie se vader en 2 ander ouer broers op kommando om teen die Engelse te veg.
Een aand gedurende die oorlog, het sy vader se kommando op die plaas oornag. Die Engelse was kort op hulle hakke, en agter hulle bloed aan. Die oggend nadat die kommando vertrek het, daag die Engelse dan ook daar op.
Die offisier in bevel, 'n sekere kaptein JEB Seely, kry dan ook genoegsame bewyse op die plaas dat die kommando wel daar oornag het. Nadat kaptein Seely bietjie rondgekyk het, sien hy vir Japie daar naby staan en besluit toe om hom te ondervra.
Hoeveel van hulle was daar? Wie was almal daar? Waarheen is hulle op pad? Japie het egter geweier om sy vader se kommando te verraai. Kaptein Seely was vasbeslote om die inligting te bekom, en beveel sy soldate om Japie teen die huis se muur te laat staan voor 'n vuurpeleton.
Hy het Japie 'n laaste maal vir die inligting gevra, en beloof om hom te bevry indien hy die inligting sou verstrek. Japie het egter nog steeds geweier.
Kaptein Seely het sy soldate beveel om korrel te neem. "Gereed!…" Stilweg beveel hy sy manne toe om te stop. Hy het na Japie gegaan, sy hand geskud en weer met sy soldate vertrek.
Sien Japie Greyling
This entry was posted in Artikels/Articles, Persone/People and tagged boereoorlog, familie, greyling, Japie Greyling, kinderheld, persone. Bookmark the permalink.